บริษัท ไทยชูการ์ เทอร์มิเนิ้ล จำกัด (มหาชน) จดทะเบียนเมื่อปี 2519 และในปี 2537
ได้แปรสภาพเป็นบริษัทมหาชน เลขทะเบียนที่ บมจ.416 เมื่อวันที่ 17 พฤษภาคม 2537
โดยมีพื้นที่ทำการ 124 ไร่ 98 ตารางวา ให้บริการลูกค้าด้านต่างๆ คือ ท่าเทียบเรือ 3 ท่า
โกดังเก็บสินค้า 39 หลัง ถังเก็บกากน้ำตาล จำนวน 6 ถัง สินค้าหลักที่ใช้บริการได้แก่
น้ำตาลทราย กากน้ำตาล ข้าวสาร น้ำมันพืช และพืชผลทางเกษตรอื่นๆ
นับว่าเป็นคลังสินค้าที่ให้บริการรับฝากและขนถ่ายสินค้าน้ำตาลที่ใหญ่ที่สุดในแถบจังหวัดสมุทรปราการ

บริษัทฯ ดำเนินธุรกิจที่มีความเกี่ยวเนื่องกับบริษัทย่อย ได้แก่

1.  บริษัท ที เอส คลังสินค้า จำกัด (TS) ประกอบธุรกิจประเภทคลังสินค้าตั้งขึ้นในปี 2530
    โดยรับฝากสินค้าน้ำตาลทรายดิบ น้ำตาลทรายขาว
    ที่ฝากเก็บในลักษณะบรรจุกระสอบและเทกอง

2.  บริษัท ไทยชูการ์แอสเซ็ท จำกัด (TSA) ประกอบธุรกิจทั่วไปและมีคลังสินค้าให้บริษัท ที เอส
    คลังสินค้า จำกัด เช่าเพื่อรับฝากสินค้า

3.  บริษัท ไทยชูการ์อินเตอร์เทรด จำกัด (TSI) ประกอบธุรกิจทั่วไปและมีคลังสินค้าให้บริษัท ที
    เอส คลังสินค้า จำกัด เช่าเพื่อรับฝากสินค้า

4.  บริษัท ไทยชูการ์พรอพเพอร์ตี้ จำกัด (TSP) ประกอบธุรกิจทั่วไปและมีคลังสินค้าให้บริษัท ที
    เอส คลังสินค้า จำกัด เช่าเพื่อรับฝากสินค้า

การถือหุ้นของบริษัทในบริษัทย่อย

3.40% 61.32% 61.30% 61.32%

20.56% 9.14% 8.72% 9.17%

6.04% 29.54% 29.98% 29.57%

การเปลี่ยนแปลงในปีที่ผ่านมา

สิงหาคม 2546 ที่ประชุมคณะกรรมการบริษัทครั้งที่ 8/2546 เมื่อวันที่ 28 สิงหาคม 2546
มีมติให้บริษัทฯ จัดสรรเงินจำนวน 20 ล้านบาท จากผลการดำเนินงานสำหรับงวดเดือนมกราคม ถึง
เดือนมิถุนายน 2546 จ่ายเป็นเงินปันผลระหว่างกาลให้แก่ผู้ถือหุ้นในอัตราหุ้นละ 2.00 บาท
(สองบาท) จากจำนวนหุ้นทั้งหมด 10 ล้านหุ้น มูลค่าหุ้นละ 10 บาท (สิบบาท)
หรือคิดเป็นอัตราหุ้นละ 0.20 บาท (ยี่สิบสตางค์) จากจำนวนหุ้นทั้งหมด 100 ล้านหุ้น มูลค่าหุ้นละ
1 บาท (หนึ่งบาท)

เมษายน 2547 ที่ประชุมสามัญผู้ถือหุ้นครั้งที่ 1/2547 เมื่อวันที่ 30 เมษายน 2547 มีมติดังต่อไปนี้

1.
อนุมัติให้จัดสรรกำไรให้แก่ผู้ถือหุ้นโดยเสนอจ่ายปันผลจากผลการดำเนินงานงวดเดือนกรกฎาคมถึงเดือนธันวาคม
2546 จำนวน 0.1111 บาท ต่อหุ้น โดยแบ่งออกเป็นสองส่วนดังนี้.-

-   จ่ายปันผลเป็นหุ้นสามัญของบริษัท ในอัตรา 10 หุ้นสามัญเดิมต่อ 1 หุ้นปันผลในราคาพาร์ หุ้นละ
    1.- บาท คิดเป็นอัตราเงินปันผลหุ้นละ 0.10 บาท

  - จ่ายเป็นเงินสดที่จะจ่ายภาษีหัก ณ ที่จ่ายเพื่อรองรับการจ่ายหุ้นปันผลสามัญในอัตราหุ้นละ
  0.0111 บาท และเมื่อรวมกับเงินปันผลระหว่างกาลที่บริษัทได้จ่ายไปแล้วในอัตราหุ้นละ 0.20
  บาท (ยี่สิบสตางค์) รวมเป็นเงินปันผลสำหรับปี 2546 หุ้นละ 0.3111 บาท
  (สามสิบเอ็ดสตางค์) โดยบริษัทออกหุ้นปันผลให้แก่ผู้ถือหุ้นวันที่ 21 พฤษภาคม 2547

2. อนุมัติให้บริษัทลดทุนจดทะเบียนจาก 300,000,000 บาท เป็น 100,000,000 บาท
โดยการตัดหุ้นจดทะเบียนที่ยังมิได้จำหน่ายออกจำนวน 200 ล้านหุ้น มูลค่าหุ้นละ 1 บาท
เป็นจำนวนเงิน 200 ล้านบาท ทำให้บริษัทมีทุนจดทะเบียนเท่ากับทุนจดทะเบียนที่เรียกชำระแล้ว
และให้จดทะเบียนแก้ไขเพิ่มเติมหนังสือบริคณห์สนธิ ข้อ 4. เรื่อง
ทุนจดทะเบียนของบริษัทให้สอดคล้องกับการลดทุนจดทะเบียน

3. อนุมัติให้จัดสรรหุ้นสามัญใหม่จำนวน 10,000,000 หุ้น (สิบล้านหุ้น) มูลค่าที่ตราไว้หุ้นละ 1
บาท จำนวนเงิน 10,000,000 บาท (สิบล้านบาท)
เพื่อรองรับการจ่ายหุ้นปันผลโดยการออกเป็นหุ้นสามัญเพิ่มทุน
และอนุมัติให้เพิ่มทุนจดทะเบียนของบริษัทจาก 100,000,000 บาท (หนึ่งร้อยล้านบาท) เป็น
110,000,000 บาท (หนึ่งร้อยสิบล้านบาท)
เพื่อให้สอดคล้องกับหุ้นสามัญใหม่จากการจ่ายหุ้นปันผลและบริษัทฯได้ทำการจดทะเบียนต่อกรมพัฒนาธุรกิจการค้า
กระทรวงพาณิชย์ เมื่อวันที่ 20 พฤษภาคม 2547
และตลาดหลักทรัพย์แห่งประเทศไทยอนุมัติให้หุ้นเพิ่มทุนเริ่มทำการซื้อขายในตลาดหลักทรัพย์ได้ตั้งแต่วันที่
31 พฤษภาคม 2547 เป็นต้นไป

4. อนุมัติให้บริษัทดำเนินการจดทะเบียนแก้ไขเพิ่มเติมข้อบังคับของบริษัท ข้อ 44
เพื่อให้เป็นไปตามประกาศของตลาดหลักทรัพย์แห่งประเทศไทย ลงวันที่ 19 พฤศจิกายน 2546
เรื่อง การเปิดเผยข้อมูลและการปฏิบัติการของบริษัทจดทะเบียนในรายการที่เกี่ยวโยงกัน พ.ศ.
2546
ซึ่งกำหนดให้บริษัทจดทะเบียนและบริษัทย่อยดำเนินการจดทะเบียนแก้ไขเพิ่มเติมข้อบังคับเกี่ยวกับการปฏิบัติการตามหลักเกณฑ์และวิธีการที่ตลาดหลัก-ทรัพย์แห่งประเทศไทยกำหนด
โดยให้ดำเนินการภายในการประชุมสามัญผู้ถือหุ้นที่จัดขึ้นในปี 2547
หลักเกณฑ์ที่ตลาดหลักทรัพย์แห่งประเทศไทยและสำนักงานคณะกรรมการกำกับหลักทรัพย์และตลาด-
หลักทรัพย์กำหนดไว้มีดังนี้.-

“ ข้อ 44. ในกรณีที่บริษัทหรือบริษัทย่อยตกลงเข้าทำรายการที่เกี่ยวโยงกัน
หรือรายการเกี่ยวกับการได้มาหรือจำหน่ายไปซึ่งสินทรัพย์ของบริษัทหรือบริษัทย่อยตามความหมายที่กำหนดตามประกาศตลาดหลัก-ทรัพย์แห่งประเทศไทยที่ใช้บังคับกับการทำรายการที่เกี่ยวโยงกันของบริษัทจดทะเบียนหรือการได้มาหรือจำหน่ายไปซึ่งสินทรัพย์ของบริษัทจดทะเบียนแล้วแต่กรณี
ให้บริษัทปฏิบัติตามหลักเกณฑ์และวิธีการตามที่ประกาศดังกล่าวกำหนดไว้ในเรื่องนั้นๆ ด้วย ”

พฤษภาคม 2547 คณะกรรมการบริษัทมีมติอนุมัติให้ว่าจ้างบริษัท ยูเค แวลูเอชั่น แอนด์ เอเจนซี่
จำกัด ให้ทำการประเมินมูลค่าทรัพย์สินของบริษัทและบริษัทย่อย
เพื่อให้การบันทึกมูลค่าทรัพย์สินทางบัญชีเป็นราคายุติธรรมตามสภาพเศรษฐกิจในปัจจุบัน
เนื่องจากบริษัทฯ รับโอนกิจการมาจากบริษัท สยามไซโลและอบพืช จำกัด เมื่อปี 2519
โดยมีการบันทึกราคาทรัพย์สินอันได้แก่ ที่ดิน คลังเก็บสินค้า และท่าเทียบเรือ ตามราคาซื้อทรัพย์สิน
ณ วันรับโอนกิจการ อนึ่ง บริษัทผู้ทำการประเมินมูลค่าทรัพย์สินเป็นบริษัทอิสระที่มิได้มีส่วนได้เสีย
กับบริษัทหรือบริษัทย่อยและเป็นบริษัทที่ได้รับอนุญาตให้เป็นผู้ทำการประเมินราคาทรัพย์สินจากสำนักงานคณะกรรมการกำกับหลักทรัพย์และตลาดหลักทรัพย์
(ก.ล.ต.)

สิงหาคม 2547 อนุมัติมติคณะกรรมการครั้งที่ 4/2547 เมื่อวันที่ 6 สิงหาคม 2547 ของบริษัท
ไทยชูการ์แอสเซ็ท จำกัด (บริษัทย่อยซึ่งบริษัทถือหุ้นอยู่คิดเป็นสัดส่วนร้อยละ 61.32
ของทุนจดทะเบียน) อนุมัติการซื้อทรัพย์สินจาก บริษัท ศิริศักดิ์ อินดัสเตรียล เอสเตท จำกัด
ซึ่งเป็นบุคคลภายนอกและไม่มีความสัมพันธ์ใดๆ กับบริษัทและบริษัทย่อย รายการสินทรัพย์ ได้แก่
ที่ดินพื้นที่รวม 668 ตารางวา แบ่งออกเป็นเนื้อที่ 241 ตารางวา เป็นที่ตั้งอาคารเช่าพักอาศัย สูง
9 ชั้น ตั้งอยู่เลขที่ 162 ตำบลสำโรงใต้ อำเภอพระประแดง จังหวัดสมุทรปราการ
ซึ่งงานโครงสร้างใกล้จะเสร็จสมบูรณ์ ส่วนที่ดินเนื้อที่ 427 ตารางวา
เป็นพื้นที่ว่างบริเวณด้านหน้าอาคาร
เพื่อใช้ประโยชน์เป็นลานจอดรถและในอนาคตอาจจะดำเนินการก่อสร้างอาคารเพิ่มเติมเมื่อบริษัทมีสภาพคล่องและตลาดมีความต้องการเพิ่มขึ้น
ราคาซื้อสินทรัพย์รวม 80 ล้านบาท โดยใช้เงินทุนหมุนเวียนของบริษัท ไทยชูการ์แอสเซ็ท จำกัด
และเงินกู้ยืมจากบริษัทย่อยอีก 2 บริษัท ได้แก่ บริษัท ไทยชูการ์พรอพเพอร์ตี้ จำกัด และบริษัท
ไทยชูการ์อินเตอร์เทรด จำกัด โดยผลประโยชน์ที่คาดว่าบริษัท ไทยชูการ์แอสเซ็ท จำกัด จะได้รับ
คือการขยายขอบเขตการดำเนินธุรกิจนอกเหนือจากการให้เช่าทรัพย์สิน (คลังสินค้า) ที่มีอยู่เดิม
โดยการลงทุนซื้ออาคารพักอาศัยในย่านสมุทรปราการเพื่อให้เช่า
ทั้งนี้เพื่อช่วยสร้างรายได้และผลกำไรมากกว่าอัตราดอกเบี้ยเงินฝากที่รับอยู่ในปัจจุบัน
เนื่องจากบริษัท ไทยชูการ์แอสเซ็ท จำกัด
ได้จดทะเบียนแก้ไขวัตถุประสงค์ในการดำเนินกิจการเป็นลักษณะธุรกิจทั่วไปแทนการประกอบกิจการคลังสินค้าตั้งแต่วันที่
10 เมษายน 2544

กันยายน 2547 ที่ประชุมคณะกรรมการบริษัท ไทยชูการ์ เทอร์มิเนิ้ล จำกัด (มหาชน) ครั้งที่
10/2547 เมื่อวันที่ 23 กันยายน 2547 มีมติดังนี้

1. อนุมัติให้บริษัทฯ
ปรับปรุงงบการเงินของบริษัทและบริษัทย่อยเพื่อให้การบันทึกมูลค่าทรัพย์สินอันได้แก่ ที่ดิน
อาคารและเครื่องจักร เป็นมูลค่าตามราคายุติธรรมตามสภาพเศรษฐกิจในปัจจุบัน
เนื่องจากเดิมบริษัทฯ บันทึกราคาทุนตามบัญชีที่รับโอนกิจการมาจากบริษัท สยามไซโลและอบพืช
จำกัด ตั้งแต่ปี 2519 การปรับปรุงงบการเงินดังกล่าว
จะมีผลด้านการเปลี่ยนแปลงมูลค่าของสินทรัพย์ในส่วนของที่ดิน อาคารและอุปกรณ์สุทธิ
แต่จะไม่มีผลกระทบต่อผลการดำเนินงานของบริษัทฯ แต่อย่างใด
การปรับปรุงงบการเงินดังกล่าวบริษัทและบริษัทย่อยบันทึกมูลค่าทรัพย์สินดังกล่าวใช้รายงานการประเมินมูลค่าทรัพย์สิน
ซึ่งบริษัท ยูเค แวลูเอชั่น แอนด์ เอเจนซี่ จำกัด
บริษัทรับอนุญาตจากสำนักงานคณะกรรมการกำกับหลักทรัพย์และตลาดหลักทรัพย์เป็นผู้ดำเนินการ
ซึ่งรายการบัญชีที่ปรับปรุงได้ปรากฏในงบการเงิน ตั้งแต่ไตรมาสที่ 3 สิ้นสุด ณ วันที่ 30 กันยายน
2547

2. อนุมัติให้ซื้อที่ดินเนื้อที่รวม 10 ไร่ 1 งาน 21 ตารางวา ตั้งอยู่ที่ตำบลบางช้าง
อำเภอสามพราน (ตลาดใหม่) จังหวัดนครปฐม เป็นเงิน 33,483,125.- บาท (ราคาไร่ละ
3,250,000.- บาท)
เพื่อใช้ในการขนถ่ายและลำเลียงสินค้าไปขึ้นเรือเดินสมุทรเป็นการเพิ่มบริการขนถ่ายสินค้าเพื่อช่วยสร้างรายได้และผลกำไรให้แก่บริษัทฯ
ตลอดจนลูกค้าโรงงานน้ำตาลที่ตั้งอยู่ในแถบจังหวัดกาญจนบุรีให้ได้รับความสะดวก
เป็นการประหยัดค่าใช้จ่ายและเวลา
โดยใช้วิธีขนส่งสินค้าจากโรงงานลงเรือลำเลียงเพื่อไปขนถ่ายขึ้นเรือเดินสมุทรบริเวณท่าเทียบเรือน้ำลึก
ที่จังหวัดชลบุรีโดยตรงแทนการขนส่งเข้ามายังคลังสินค้า
เนื่องจากที่ดินบริเวณดังกล่าวอยู่ติดกับแม่น้ำนครชัยศรีซึ่งเรือลำเลียงสามารถขนสินค้าออกไปยังอ่าวไทยได้
คาดว่าโครงการท่าเทียบเรือลำเลียงจะเริ่มดำเนินการได้ในช่วงต้นปี 2548

ความสัมพันธ์ระหว่างลูกค้ากับบริษัทและบริษัทย่อย

เนื่องจากการประกอบธุรกิจหลักของบริษัทแม่ คือการให้บริการขนถ่ายสินค้า
ให้บริการเช่าเหมาคลังสินค้าและให้บริการท่าเทียบเรือ ลูกค้าหลักจึงได้แก่
ผู้ส่งออกน้ำตาลว่าจ้างบริษัทให้ทำการขนถ่ายสินค้า
ที่เก็บไว้ในคลังขึ้นเรือเดินสมุทรเพื่อส่งไปจำหน่ายต่างประเทศ ส่วนลูกค้าอื่นๆ ได้แก่
ลูกค้าเช่าเหมาโกดังเก็บสินค้าซึ่งมีทั้งสินค้าส่งออกและจำหน่ายภายในประเทศ อันได้แก่ ข้าวสาร
ผงชูรส แป้งนม และน้ำมันพืช ที่ใช้ในการประกอบอาหารและอื่นๆ
สำหรับลูกค้าหลักของบริษัทย่อยได้แก่ โรงงานน้ำตาลต่างๆ ที่นำสินค้า
มาฝากในคลังสินค้าเพื่อรอการส่งมอบ โดยผ่านผู้ส่งออกซึ่งเป็นลูกค้าหลักของบริษัทแม่
แจ้งเรือมารับสินค้า โดยบริษัทแม่จะเป็นผู้ดำเนินการขนถ่ายสินค้าที่บริษัทลูกรับฝากอยู่

ดังนั้นการประกอบธุรกิจของบริษัทและบริษัทย่อยจะสอดคล้องและเอื้อประโยชน์กันในเชิงยุทธศาสตร์บริษัทย่อยทำธุรกิจทดแทนส่วนที่ไม่ใช่ธุรกิจหลักของบริษัท
ทั้งนี้เพื่อให้เกิดความคล่องตัวในการดำเนิน-ธุรกิจอย่างครบวงจร
โดยจะมีการร่วมกันพิจารณาวางแผนธุรกิจและวิธีการเชื่อมโยงกับธุรกิจของบริษัทและบริษัทย่อย
โดยมุ่งใช้ทรัพยากร อุปกรณ์เครื่องมือและช่องทางต่างๆ
ของบริษัทที่มีอยู่ให้เกิดประสิทธิภาพสูงสุดและไม่มีการดำเนินงานที่ซ้ำซ้อนกัน

เนื่องจากกิจการคลังสินค้ามีข้อจำกัดในการดำเนินธุรกิจค่อนข้างมาก เช่น
รายได้หลักจะต้องเป็นรายได้จากการรับฝากสินค้า ดังนั้นทรัพย์สินอันได้แก่
อาคารคลังสินค้าที่บริษัทย่อยถือครองอยู่เป็นคลังสินค้าประเภทเทกองเพียงอย่างเดียว
บริษัทย่อยจึงได้เช่าเหมาโกดังบางหลังจากบริษัทแม่เพื่อรับฝากสินค้าชนิดบรรจุกระสอบ
ส่วนรายได้หลักของบริษัทแม่คือ รายได้จากการให้บริการขนถ่ายสินค้า ค่าเช่าโกดัง ค่าเทียบท่าเรือ
ค่าชั่งน้ำหนัก ค่านำสินค้าผ่านท่า และอื่นๆ ดังนั้นความสัมพันธ์ของกลุ่มกิจการจึงเป็นลักษณะพึ่งพากัน
ทั้งนี้เนื่องมาจากข้อกำหนดทางกฎหมายที่ระบุขอบเขตในการดำเนินกิจการ
และยังผูกพันไปถึงความเกี่ยวข้องกันของกรรมการและการถือหุ้นซึ่งจำเป็นจะต้องให้สอดคล้องกับเงื่อนไขควบคุมกิจการคลังสินค้า
ซึ่งกำหนดไว้ว่ากรรมการบริษัทจะต้องถือหุ้นรวมกันไม่น้อยกว่าหนึ่งในห้าของหุ้นทั้งหมด
ดังนั้นกรรมการของบริษัทแม่และบริษัทย่อยเกือบทั้งหมดเป็นกรรมการชุดเดียวกัน
ดังนั้นในส่วนของอำนาจในการควบคุมบริษัท บริษัทย่อย ย่อมถูกควบคุมโดยบริษัทแม่ไปในตัวอยู่แล้ว

ลักษณะโครงสร้างรายได้ของบริษัทและบริษัทย่อยมีความเกี่ยวเนื่องกันในการดำเนินกิจการและ
ต่างฝ่ายต่างเป็นลูกค้าซึ่งกันและกันตามโครงสร้างรายได้ต่อไปนี้

  ------------------------------------------ ----------------------- ------------ -------------------------------- -------------- ---------------- -------- -- -- -- ---------------- -------- -- -- ---------------- --------
  โครงสร้างรายได้ที่เกิดจากการให้บริการในระยะเวลา 3                                                                                                                                                                          
  ปี ของบริษัทฯ และบริษัทย่อย                                                                                                                                                                                               

                                                                     % ของการถือ                                                   2547                               2546                            2545             

  ผลิตภัณฑ์ / บริการ                             ดำเนินการโดย             หุ้นของบริษัทฯ                                                   รายได้            %                 รายได้            %              รายได้            %

  ขนถ่ายสินค้าและให้เช่าโกดัง                      บมจ.ไทยชูการ์ เทอร์มิเนิ้ล                 รายได้ค่าธรรมเนียมขนถ่ายและค่าบริการ                  88,621,714.32    39.84             94,162,045.00    41.39          104,355,044.26   49.74

                                                                                  ค่าเช่าโกดัง                                       61,931,980.76    27.84             62,273,690.00    27.37          49,970,987.41    23.82

                                                                                  รายได้อื่น                                         19,734,419.09    8.87              19,481,434.11    8.56           23,946,156.20    11.41

                                                                                  รวมรายได้                                        170,288,114.17   76.56             175,917,169.11   77.33          178,272,187.87   84.98

  บริษัทย่อย 1                                                                                                                                                                                                           

  รับฝากสินค้า                                  บจก.ที เอส คลังสินค้า       63.40        รายได้ค่าธรรมเนียมขนถ่ายและค่าบริการ                  7,265,075.73     3.27              8,324,677.95     3.66           8,589,034.79     4.09

                                                                                  ค่าเก็บรักษาสินค้า                                   32,136,880.70    14.45             31,539,748.32    13.86          14,581,016.12    6.95

                                                                                  รายได้อื่น                                         190,791.52       0.09              540,768.40       0.24           725,054.27       0.35

                                                                                  รวมรายได้                                        39,592,747.95    17.80             40,405,194.67    17.76          23,895,105.18    11.39

  บริษัทย่อย 2                                                                                                                                                                                                           

  ให้เช่าคลังสินค้า                               บจก.ไทยชูการ์แอสเซ็ท       61.32        รายได้ค่าธรรมเนียมขนถ่ายและค่าบริการ                  -                                  -                               -                

                                                                                  ค่าเก็บรักษาสินค้า                                   -                                  -                               -                

                                                                                  ค่าเช่าโกดัง                                       5,250,000.00     2.36              3,718,750.00     1.63           2,250,000.00     1.07

                                                                                  รายได้อื่น                                         354,573.23       0.16              463,034.85       0.20           590,399.67       0.28

                                                                                  รวมรายได้                                        5,604,573.23     2.52              4,181,784.85     1.84           2,840,399.67     1.35

  บริษัทย่อย 3                                                                                                                                                                                                           

  ให้เช่าคลังสินค้า                               บจก.ไทยชูการ์อินเตอร์เทรด   61.30        รายได้ค่าธรรมเนียมขนถ่ายและค่าบริการ                  -                                  -                               -                

                                                                                  ค่าเก็บรักษาสินค้า                                   -                                  -                               -                

                                                                                  ค่าเช่าโกดัง                                       3,830,400.00     1.72              3,841,040.00     1.69           2,654,480.00     1.27

                                                                                  รายได้อื่น                                         158,268.93       0.07              152,855.30       0.07           155,590.77       0.07

                                                                                  รวมรายได้                                        3,988,668.93     1.79              3,993,895.30     1.76           2,810,070.77     1.34

  บริษัทย่อย 4                                                                                                                                                                                                           

  ให้เช่าคลังสินค้า                               บจก.ไทยชูการ์พรอพเพอร์ตี้    61.32        รายได้ค่าธรรมเนียมขนถ่ายและค่าบริการ                  -                                  -                               -                

                                                                                  ค่าเก็บรักษาสินค้า                                   -                                  -                               -                

                                                                                  ค่าเช่าโกดัง                                       2,419,200.00     1.09              2,218,560.00     0.98           1,290,240.00     0.62

                                                                                  รายได้อื่น                                         544,230.03       0.24              777,526.07       0.34           684,624.81       0.33

                                                                                  รวมรายได้                                        2,963,430.03     1.33              2,996,086.07     1.32           1,974,864.81     0.94

                                                                                  ยอดรวม                                          222,437,534.31   100.00            227,494,130.00   100.00         209,792,628.30   100.00
  ------------------------------------------ ----------------------- ------------ -------------------------------- -------------- ---------------- -------- -- -- -- ---------------- -------- -- -- ---------------- --------